Уладава (станцыя)

Улада́ва (трансліт.: Uladava, руск.: Влодава) — станцыя Брэсцкага аддзялення Беларускай чыгункі ў Брэсцкім раёне Брэсцкай вобласці. Размешчана ў вёсцы Тамашоўка; на лініі Брэст — Уладава — Хэлм, паміж п.п. Камароўка і п.п. Уладава, але фактычна станцыя тупіковая, з-за разбуранага маста. Гісторыя У 1887 годзе пачалося будаўніцтва лініі Холм — Брэст праз Уладаву як участка Варшаўска-Цярэспальскай чыгункі. Гэта злучэнне мела перш за ўсё ваеннае значэнне, паколькі аб’ядноўвала царскія гарнізоны ў абодвух гарадах. У рамках інвестыцый была пракладзена адна траса лініі і пабудаваны чыгуначныя масты на Угерцы і на Бугу каля Уладавы. Уладаўскі мост меў тры пралёты агульнай працягласцю 230 м. У міжваенны перыяд са станцыі Уладава у дзень курсіравалі два пасажырскія і грузавыя цягнікі ў Люблін і ў Любомль праз Холм. Чыгуначны тавараабарот уключаў у асноўным драўніну (у рознай форме). 3 верасня 1939 года нямецкая авіяцыя бамбіла масты і чыгуначную станцыю ва Уладаве. Разбурэнне мастоў і змяненне межаў пасля Другой сусветнай вайны прыпынілі сувязь паміж г.Уладава і чыгуначнай станцыяй Уладава. Зноскі Спасылкі На Вікісховішчы ёсць медыяфайлы па тэме Уладава (станцыя) Уладава (станцыя) на сайце Дзяржаўнага цэнтра картографа-геадэзічных матэрыялаў і даных Рэспублікі Беларусь